ואלרי חמאתי

ואלרי חמאתי (בערבית: فالري حماتي; נולדה ב־28 בספטמבר 1999) היא זמרת ערבייה-ישראלית. סיימה במקום ה-2 בעונתה השמינית של תוכנית המציאות המוזיקלית "הכוכב הבא".

ביוגרפיה 
חמאתי נולדה וגדלה ביפו, ישראל, למשפחה ערבית-נוצרית. אביה, טוני, עסק בחינוך הפורמלי והבלתי-פורמלי ביפו, וכיום בעל טאפאס-בר ופיצרייה בשם Tony's ביפו. אימה, רימונד, היא יועצת מס.

את דרכה המוזיקלית החלה בגיל 7 בתזמורת של שבט הצופים של הקהילה הערבית-נוצרית-אורתודוקסית, שם ניגנה בחלילית ובקלרינט. בגיל עשר הצטרפה להרכב המחול והשירה מיומנה עמם הופיעה במשך שנתיים.

התחנכה בבית הספר הצרפתי־נוצרי "קולג' דה פרר" שביפו, ובהמשך בתיכון עירוני ד' שבתל אביבבמגמות ביולוגיה וכימיה.

עם סיום התיכון החלה לימודיה ברימון בית ספר למוסיקה שברמת השרון, שם סיימה מסלול דו-שנתי, ובין השאר במסגרתו זכתה במקום השלישי בתחרות שירימון.

בקיץ 2021 השתתפה בעונתה השמינית של תוכנית המציאות המוזיקלית "הכוכב הבא" בקשת 12, והגיעה למקום השני (אחרי הזוכה הגדול, תמיר גרינברג). במהלך השתתפותה בתוכנית ביצעה שירים בשפות ערבית, עברית ואנגלית והייתה בין המתמודדות הבולטות בתחרות.

באוקטובר 2021 הוציאה את סינגל הבכורה שלה לאחר התוכנית, "ככה לוותר", לצד קליפ בכורה נלווה. באותו החודש חמאתי התארחה בהופעתו של הזמר אנריקו מסיאס בישראל.

במאי 2022 הופיעה בטקס הדלקת המשואות בהר הרצל.

ב-10 ביולי 2022 הוציאה את הסינגל הרביעי שלה, "אלבי". באוקטובר, הוציאה את הסינגל "עלא באלי", שזכה להצלחה והתברג במקום הרביעי במעצד השבועי של מדיה פורסט.
גילמה את תרצה אתר בהצגה "עוד חוזר הניגון" בהבימה.

באוקטובר 2022 לקחה חמאתי חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "סעידה סולטנה". הופעתה הייתה הארוכה ביותר באותו הערב.

החל מינואר 2023 משחקת את מנאר בסדרת הנעורים "מדרסה" (בערבית: مدرسة - בית ספר) של סייד קשוע, כאן חינוכית ומכאן مكان 33, המגוללת את סיפור התאהבותם של תלמידי בית ספר דו-לשוני יהודי-ערבי בירושלים. בסדרה זו היא מגלמת בו את מנאר, וכן שרה את שיר הנושא של הסדרה.

בנוסף מאותה שנה, משחקת חמאתי את יסמין ד'אוד בסדרת הנוער "תלאתה" שמשודרת בטין ניק.

ב-5 בפברואר של אותה השנה הוציאה את הסינגל "לילה". ב-26 ביוני הוציאה את הסינגל "חיים". ב-30 באוגוסט הוציאה את הסינגל "כמו משוגע", שיתוף פעולה עם אושר ביטון. ב-4 בספטמבר הוציאה את הסינגל "מערוף".

חיים אישיים 
מתגוררת בחולון.

השפעות מוזיקליות 
חמאתי מעידה כי בילדותה נחשפה למגוון רחב של סגנונות ורקעים מוזיקליים. היא ציינה את מירי מסיקה וקרן פלס כהשראה מוזיקלית.

דיסקוגרפיה

סינגלים

פילמוגרפיה

מועמדויות לפרסים

קישורים חיצוניים

הערות שוליים 

מתמודדות הכוכב הבא
ערביות נוצריות ישראליות
זמרים ערבים ישראלים
זמרות ערביות ישראליות
מתמודדי הכוכב הבא
יפו: אישים
נוצריות מזרח תיכוניות
ישראליות שנולדו ב-1999
ישראלים שנולדו ב-1999